
ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Περιεχόμενο του Μητρώου Έργου. 

2 Καθορισμός «Ομάδων εργασιών» ανά κατηγο¬ 
ρία έργων για τις δημόσιες συμβάσεις έργων του 
ν. 4412/2016. 

3 Καθορισμός εισφοράς για τη συμμετοχή της Ελ¬ 
λάδος στη συμφωνία για το δορυφορικό σύστη¬ 
μα έρευνας και διάσωσης Έ05ΡΑ5 -5ΑΚ5ΑΤ για το 
έτος 2017. 


ΑΠΟΦΑΣΕΙΣ 

Αριθμ. ΔΝΣγ/οικ. 3810 8 /ΦΝ 466 (1) 

Περιεχόμενο του Μητρώου Έργου. 

Ο ΥΠΟΥΡΓΟΣ ΥΠΟΔΟΜΩΝ ΚΑΙ ΜΕΤΑΦΟΡΩΝ 

Έχοντας υπόψη: 

1. Τις διατάξεις της παρ. 2 του άρθρου 170 του 
ν. 4412/2016 «Δημόσιες Συμβάσεις Έργων, Προμηθειών 
και Υπηρεσιών (προσαρμογή στις Οδηγίες 2014/24/ 
ΕΕ και 2014/25/ΕΕ)» όπως τροποποιήθηκε και ισχύει 
(Α' 147). 

2. Τις διατάξεις του ν. 3861/2010 «Ενίσχυση της διαφά¬ 
νειας με την υποχρεωτική ανάρτηση νόμων και πράξεων 
των κυβερνητικών, διοικητικών και αυτοδιοικητικών ορ¬ 
γάνων στο διαδίκτυο «Πρόγραμμα Διαύγεια» και άλλες 
διατάξεις» (Α' 112). 

3. Τις διατάξεις του άρθρου 90 του «Κώδικα νομοθε¬ 
σίας για την Κυβέρνηση και τα Κυβερνητικά Όργανα», 
που κυρώθηκε με το άρθρο πρώτο του π.δ. 63/2005 
(Α' 98) και το γεγονός ότι από τις διατάξεις της παρού¬ 
σας απόφασης δεν προκαλείται δαπάνη σε βάρος του 
κρατικού προϋπολογισμού. 

4. Τις διατάξεις του π.δ. 123/2016 «Ανασύσταση του 
Υπουργείου Διοικητικής Μεταρρύθμισης και Ηλεκτρο¬ 
νικής Διακυβέρνησης, ανασύσταση του Υπουργείου 
Τουρισμού, σύσταση Υπουργείου Μεταναστευτικής 
Πολιτικής και Υπουργείου Ψηφιακής Πολιτικής, Τηλεπι¬ 
κοινωνιών και Ενημέρωσης, μετονομασία Υπουργείων 
Εσωτερικών και Διοικητικής Ανασυγκρότησης, Οικονο¬ 


μίας, Ανάπτυξης και Τουρισμού και Υποδομών, Μεταφο¬ 
ρών και Δικτύων (Α'208). 

5. Τις διατάξεις του π.δ. 125/2016 «Διορισμός Υπουρ¬ 
γών, Αναπληρωτών Υπουργών και Υφυπουργών» (Α'210). 

6. Τις διατάξεις του π.δ. 109/2014 «Οργανισμός του 
Υπουργείου Υποδομών, Μεταφορών και Δικτύων» 
(Α' 176). 

7. Τη γνωμοδότηση (πράξη 2 συνεδρίαση 3/24-1-2016) 
του Συμβουλίου Δημοσίων έργων-Τμήμα Κατασκευών). 

8. Τη με αριθμ. 18/2017 σύμφωνη γνώμη της Ενιαίας 
Ανεξάρτητης Αρχής Δημοσίων Συμβάσεων (άρθρο 2 
παρ. 2 περ. γ'(γγ) του ν. 4013/2011, αποφασίζουμε: 

Άρθρο 1 

Περιεχόμενα του «Μητρώου Έργου» 

Ο Ανάδοχος υποχρεούται να υποβάλει στη Διευθύνου- 
σα Υπηρεσία το Μητρώο του Έργου. 

Το Μητρώο του Έργου θα υποβάλλεται μαζί με την 
τελική επιμέτρηση και στην πλήρη μορφή του θα περι¬ 
λαμβάνει απαραιτήτως τα παρακάτω: 

1. Περιγραφική Έκθεση των κυρίων φάσεων εργασιών, 
των μεθόδων που χρησιμοποιήθηκαν, των δυσκολιών 
κ.λπ., καθώς και πίνακες απογραφής που εμφανίζουν 
όλα τα τεχνικά διακριτά αντικείμενα που συγκροτούν 
το συνολικό έργο. Ενδεικτικά και όχι περιοριστικά θα 
πρέπει να περιλαμβάνουν: 

Τα επιμέρους έργα (διακριτά τμήματα) με αναλυτική 
καταγραφή των κυρίων χαρακτηριστικών σε στήλες πι¬ 
νάκων, με τις τεχνικές προδιαγραφές των υλικών που 
ενσωματώθηκαν σε αυτά και τις εγκρίσεις από την Υπη¬ 
ρεσία της χρήσης αυτών. 

Εγκαταστάσεις που αφορούν δίκτυα άρδευσης - πυ¬ 
ρόσβεσης, υποδομής τηλεφωνοδότησης, φωτεινής ση¬ 
ματοδότησης, οδοφωτισμού, συστημάτων ελέγχου υπο¬ 
γείων η υποθαλάσσιων έργων με αναλυτική καταγραφή 
των κυρίων χαρακτηριστικών σε στήλες πινάκων, μαζί 
μετά τεχνικά εγχειρίδια (οδηγίες χρήσης μηχανημάτων, 
συσκευών, οργάνων ελέγχου κ.λπ.). 

2. Πλήρη καταγραφή όλων των εγκεκριμένων μελε¬ 
τών καθώς και των υποστηρικτικών αυτών, με τις τελι¬ 
κές τροποποιήσεις εφόσον υπάρχουν και τις εγκριτικές 
αποφάσεις τους. 

3. Τα σχέδια βάσει των οποίων κατασκευάστηκε το 
έργο (σχέδια «όπως κατασκευάστηκε»).Τα σχέδια αυτά 
θα είναι ως προς το είδος (οριζοντιογραφία, κάτοψη, 

τυπική διατομή, κάθετη τομή, μηκοτομή, αξονομετρικά 
κ.λπ.), τις κλίμακες, τις σχεδιαστικές λεπτομέρειες κ.λπ. σε 
πλήρη αντιστοιχία με εκείνα των υφιστάμενων εγκεκρι¬ 
μένων μελετών και των μελετών εφαρμογής, θα συντα¬ 
χθούν δε σύμφωνα με τις προδιαγραφές που ορίζονται 
στο π.δ. 696/1974. 

4. Τα σχέδια «όπως κατασκευάστηκε» των πάσης φύ- 
σεως δικτύων δημοσίων φορέων η ιδιωτικών εταιρειών 
παροχής υπηρεσιών, τα οποία ευρίσκονται μέσα στο εύ¬ 
ρος κατάληψης που ορίζεται στην εγκεκριμένη οριστική 
μελέτη του δημόσιου έργου και κατασκευάσθηκαν είτε 
από τον ανάδοχο του έργου, είτε από τους φορείς (δη¬ 
μόσιους η ιδιωτικούς) στους οποίους ανήκουν τα δίκτυα 
αυτά.Τα σχέδια αυτά θα έχουν μορφή ανάλογη με εκείνη 
των σχεδίων που παρασχέθηκαν από τους παρόχουςτων 
υπηρεσιών (δημοσίων φορέων η ιδιωτικών εταιρειών). 
Στα σχέδια αυτά, θα αποτυπώνεται υποχρεωτικά και κάθε 
άλλο προϋφιστάμενο δίκτυο εντός του εύρους κατά¬ 
ληψης, εξαιτίαςτου οποίου προέκυψε η οποιαδήποτε 
παραλλαγή η ανακατασκευή των δικτύων που ενσωμα¬ 
τώθηκαν στο έργο. 

5. Διαγράμματα Απαλλοτριώσεων, ενημερωμένα 
με όλες τις τυχόν γενόμενες συμπληρωματικές απαλ¬ 
λοτριώσεις. Στα σχέδια αυτά θα δείχνεται ο χωρισμός 
των επιμέρους επιφανειών ανάλογα με την απόφαση 
Κήρυξης Απαλλοτρίωσης, η πράξη Αναλογισμού κάθε 
επί μέρους απαλλοτρίωσης με τα στοιχεία αυτής (αριθ¬ 
μός, ημερομηνία, κ.λπ.), καθώς και η πράξη εφαρμογής 
εφόσον υπάρχει. 

δ.Τεύχος στοιχείων υψομετρικών αφετηριών με ενδει¬ 
κτικά σχέδια της θέσης τους. 

7. Τεύχος συνοπτικής παρουσίασης όλων των ερευνών 
πεδίου και εργαστηρίων (γεωτεχνικές έρευνες, γεωλογι¬ 
κές έρευνες και μελέτες) που διεξήχθησαν κατά τη φάση 
κατασκευής του έργου. 

8. Τεύχος για όλες τις δοκιμές και διαδικασίες Ποιοτι¬ 
κού Ελέγχου με αντίγραφα όλων των αντίστοιχων πιστο¬ 
ποιητικών των εργαστηρίων και/ ή του/των Οίκου/ων 
Ποιοτικού Ελέγχου (Ο.Π.Ε.) (εφόσον προβλέπεται τέ- 
τοιος/οι Ο.Π.Ε., σύμφωνα με τους Ειδικούς Όρους Δη- 
μοπράτησης). 

9. Εγχειρίδιο λειτουργίας, επιθεώρησης και συντή¬ 
ρησης που θα περιλαμβάνει όλες τις οδηγίες και τους 
τρόπους εκτέλεσης μιας πλήρως ικανοποιητικής και 
αποτελεσματικής συντήρησης του έργου. Στο εγχειρί¬ 
διο θα περιλαμβάνονται ενδεικτικά και όχι περιοριστικά 
τα παρακάτω: 

■ Οδηγίες συντήρησης αναφερόμενες στις χρονικές 
περιόδους, υλικά, εξοπλισμό, κ.λπ. για κάθε στοιχείο της 
κατασκευής. 

• Τεύχος οδηγιών για τις επιθεωρήσεις και τους ελέγ¬ 
χους, που θα πρέπει να γίνονται περιοδικά στο μέλλον 
στις εγκαταστάσεις καθώς και στα δίκτυα αποστράγγι¬ 
σης και αποχέτευσης όμβριων. 

•Τεύχη οδηγιών για τη συντήρηση και λειτουργία του 
έργου στο σύνολο του καθώς και των διακριτών τμη¬ 
μάτων αυτού. 

Ειδικότερα για το τεύχος οδηγιών συντήρησης και λει¬ 
τουργίας των εγκαταστάσεων, τονίζεται, ότι στο τέλος 


κάθε κεφαλαίου των οδηγιών θα δίνεται πλήρης πίνακας 
των περιλαμβανομένων σε αυτά μηχανημάτων με όλα τα 
χαρακτηριστικά τους, τα στοιχεία κατασκευής τους (κα¬ 
τασκευαστής/προμηθευτής, τύπος, μοντέλο, μέγεθος, 
αριθμός σειράς κατασκευής, αποδόσεις, καταναλώσεις 
ενέργειας (ενεργειακή κλάση), προτεινόμενα ανταλλα¬ 
κτικά, κ.λπ.), και θα επισυνάπτονται οι έντυπες οδηγίες 
(στην Ελληνική Γλώσσα), εγκατάστασης και συντήρησης 
των κατασκευαστών. 

• Αναλυτικές Τεχνικές Εκθέσεις και Οδηγίες για τον 
τρόπο αποκατάστασης φθορών και ζημιών, που τυχόν 
θαπαρουσιασθούν μελλοντικά. 

Για έργα ειδικής μορφής μπορεί να προβλέπονται στην 
Ειδική Συγγραφή Υποχρεώσεων και επιπλέον απαιτήσεις 
αναφορικά με το Μητρώο του έργου. 

Εφόσον προβλέπεται στα έγγραφα της σύμβασης δο¬ 
κιμαστική λειτουργία από τον ανάδοχο (π.χ. Εγκαταστά¬ 
σεις Επεξεργασίας Νερού, Εγκαταστάσεις Αφαλάτωσης, 
Βιολογικοί Καθαρισμοί κ.λπ.), το Μητρώο θα περιλαμ¬ 
βάνει τεύχος στο οποίο θα περιγράφονται αναλυτικά 
οι πραγματοποιηθείσες λειτουργίες και δοκιμές και τα 
αποτελέσματα τους, θα παρουσιάζεται η οριστική αξιο¬ 
λόγηση των δοκιμών και λειτουργιών και θα προτείνεται 
λεπτομερώς ο τρόπος λειτουργίας της εγκατάστασης για 
τα διάφορα δυνατά σενάρια. Επίσης, θα περιγράφονται 
όλοι οι έλεγχοι του εξοπλισμού και οι εργαστηριακές 
αναλύσεις που πραγματοποιήθηκαν, τα προβλήματα 
λειτουργίας που παρουσιάστηκαν και η επίλυσή τους. 

Στην περίπτωση κατά την οποία το έργο αφορά στοι¬ 
χειώδη συντήρηση, ανακατασκευή η βελτίωση τμήματος 
(η του συνόλου) υφιστάμενου (αρχικού) έργου, το υπο¬ 
βαλλόμενο Μητρώο θα αφορά το τμήμα στο οποίο έγινε 
η επέμβαση (στοιχειώδης συντήρηση, ανακατασκευή, η 
βελτίωση) και θα αποτελεί παράρτημα του υπάρχοντος 
Μητρώου, του υφιστάμενου (αρχικού) έργου, στο οποίο 
θα αναφέρονται οι θέσεις των επεμβάσεων που πραγ¬ 
ματοποιήθηκαν. 

Εφόσον στο υφιστάμενο (αρχικό) έργο: 

• Υπάρχει Μητρώο σε ηλεκτρονική μορφή, ο ανάδοχος 
υποβάλλει τα παραπάνω αναφερόμενα έχοντας σαν ψη¬ 
φιακό υπόβαθρο το Μητρώο του υφιστάμενου (αρχικού) 
έργου, το οποίο του χορηγεί η Υπηρεσία. 

• Υπάρχει Μητρώο μόνο σε έντυπη μορφή, ο ανάδοχος 
υποβάλλει τα παραπάνω αναφερόμενα έχοντας σαν ψη¬ 
φιακό υπόβαθρο το ψηφιοποιημένο με δική του δαπάνη, 
το Μητρώο του υφιστάμενου (αρχικού) έργου, το οποίο 
του χορηγεί η υπηρεσία. 

• Δεν υπάρχει Μητρώο, ο ανάδοχος υποβάλλει τα πα¬ 
ραπάνω αναφερόμενα, μόνο στις θέσεις που έγιναν οι 
επεμβάσεις, χωρίς αναφορά στο υφιστάμενο (αρχικό) 
έργο. 

Το Μητρώο του έργου θα συνοδεύεται υποχρεωτικά 
από: 

• Λήψη, εκτύπωση και παράδοση τριών (3) αντιτύπων 
σε ειδικό χαρτί εκτύπωσης φωτογραφικής ποιότητας και 
των ψηφιακών αρχείων (σε ΈΌ ή ΌΝ/Ό, κατά περίπτωση), 
σειράς εγχρώμων ψηφιακών φωτογραφιών ανάλυσης 
>5,0 ΜρίχθΙε των διαφόρων φάσεων του Έργου, παρα¬ 
γωγής υλικών και εκτέλεσης δοκιμών. 

• Μια βιντεοσκόπηση με ψηφιακή Βιντεοκάμερα 
(ιτιίπί ϋν) με ανάλυση αισθητήρα >1,07 Μρίχθΐ5, συ¬ 
νολικής διάρκειας όχι μικρότερης της μίας ώρας, στην 
οποία θα παρουσιάζεται όλο το φάσμα κατασκευής του 
έργου (φάσεις κατασκευής σύμφωνα με το εγκεκριμένο 
χρονοδιάγραμμα, παραγωγή υλικών και εκτέλεση απα¬ 
ραίτητων δοκιμών).Τα σχόλια της ταινίας, μεταξύ άλλων, 
να δίνουν έμφαση στις δράσεις και τα μέτρα που εφαρ¬ 
μόστηκαν για την προστασία του περιβάλλοντος και την 
ποιότητα του έργου. Θα παραδοθούν στην Υπηρεσία 
δύο (2) ολοκληρωμένα αντίτυπα. 

Άρθρο 2 

Ψηφιακή μορφή παραδοτέων 

1. Κάθε πληροφορία που αφορά την Οριζοντιογραφία 
και το Τοπογραφικό διάγραμμα θα πρέπει να είναι σε 
νβεΐοΓ ίοητίΒΐ (Διανυσματική μορφή). 

2. Οι υπόλοιπες πληροφορίες πλην της Οριζοντιογρα- 
φίας και του Τοπογραφικού διαγράμματος, θα είναι σε 
νεεΐοΓ ίοπτΐ3ΐ ή γ35ϊθγ ίοπτΐ3ΐ και τα αρχεία αυτά θα πε¬ 
ριέχουν υποχρεωτικά και κάνναβο συντεταγμένων στο 
προβολικό σύστημα ΕΓΣΑ'87, ή στο αντίστοιχο Εθνικό 
Προβολικό Σύστημα που ενδεχόμενα καθιερωθεί μελ¬ 
λοντικά (Σημ.: Η παρούσα αναφορά για το προβολικό 
σύστημα διέπει και όλες τις επόμενες αναφορές σε αυτό 
χωρίς ανάγκη επανάληψης). 

3. Τα σχέδια και τα διαγράμματα θα παραδίδονται με 
βάση τα παρακάτω: 

3.1 Τα γραφικά δεδομένα των σχεδιαστικών αρχείων 
θα παραδίδονται σε ίοητΐ3ΐ τύπου ΈΑΘ (τουλάχιστον 
έκδοσης 2010) και σε κάθε περίπτωση με αντίγραφο σε 
έκδοση ΈΑϋ 2004. 

3.2 Κάθε διακριτή πληροφορία θα είναι αποθηκευ- 
μένη σε διαφορετικό σχεδιαστικό επίπεδο (Ι3γθή και η 
υποβολή θα συνοδεύεται από τον πίνακα περιγραφής 
των σχεδιαστικών επιπέδων (Ιβυθγβ) με στήλες: α) όνομα 
σχεδιαστικού επιπέδου, β) τύπος (γραμμή, επιφάνεια, 
σημείο), γ) περιγραφή. 

3.3 Τα σχεδιαστικά αρχεία θα περιέχουν όλη την απα¬ 
ραίτητη γραφική πληροφορία όπως σχεδιαστικά επί¬ 
πεδα, χρώματα, στυλ, πάχη γραμμών, ειδικά σύμβολα 
κ.α. Συνοδευτικά μαζί με τα παραπάνω θα πρέπει να 
παραδίδονται οι γραμματοσειρές (ίοηΐ Ν0Ι-3ΠΘ5), οι βι¬ 
βλιοθήκες συμβόλων (ςεΙΙ Ιί0Γ3Γίθ5), και ο χρωματικός 
πίνακας (οοΙογ ΐ 301 θ) που χρησιμοποιήθηκαν κατά τη 
φάση της δημιουργίας τους. 

3.4 Κάθε σχεδιαστικό επίπεδο της οριζοντιογραφίας 
θα περιέχει διευκρινιστικό ρΐΌρθΓΐγ άί3ΐθ9 καθώς και 
πίνακες των συντεταγμένων σε διαφορετικές στήλες, 
π.χ. ο άξονας της ερυθρός θα έχει στο ρι-ορθίΤγ άώΙος 
τις συντεταγμένες Χ,Ψ,Ζ. 

3.5 Το αρχείο της οριζοντιογραφίας δεν πρέπει να έχει 
υποστεί μετακίνηση, στροφή ή αλλαγή κλίμακας. 

3.6 Η παραδιδόμενη σχεδιαστική πληροφορία (σχεδια- 
στικά αρχεία διανυσματικής πληροφορίας) θα πρέπει να 
είναι ενταγμένη στο προβολικό σύστημα συντεταγμένων 
ΕΓΣΑ'87. Τα σχεδιαστικά αρχεία θα φέρουν κάνναβο σε 
ξεχωριστό σχεδιαστικό επίπεδο (Ι3γθή, ενώ θα αναφέ- 
ρεται η θέση της αρχής των αξόνων (Χο, Υο), της κάτω 
αριστερός γωνίας του καννάβου. 


3.7Το σχεδιαστικό αρχείο θα διατηρεί την πληροφορία 
του δηλωμένου προβολικού συστήματος συντεταγμέ¬ 
νων (ΕΓΣΑ'87), καθώς και τη σχεδιαστική ανάλυση από 
πλευράς ακρίβειας συντεταγμένων. 

3.8 Τα υπόλοιπα στοιχεία (αναφορές, πίνακες κτλ.) θα 
υποβάλλονται χρησιμοποιώντας κάποιο από τα προ¬ 
γράμματα επεξεργασίας κειμένου ή υπολογιστικών 
φύλλων. 

3.9 Τα τοπογραφικά διαγράμματα θα περιλαμβάνουν 
κωδικούς και σύμβολα σύμφωνα με τις Προδιαγραφές 
Ψηφιακής Υποβολής Μελετών Οδοποιίας (Π.Ψ.Υ.Μ.Ο.). 

3.10 Στην περίπτωση υφισταμένων σχεδίων τα οποία: 

3.10.1 Δεν έχουν υλοποιηθεί στο ΕΓΣΑ'87, τότε αυτά 
θα μετασχηματισθούν από το προβολικό σύστημα που 
υλοποιήθηκαν στο ΕΓΣΑ'87 και οι μετασχηματισμοί θα 
δοθούν σε ξεχωριστό αρχείο. 

3.10.2 Έχουν υλοποιηθεί σε τοπικό σύστημα αναφο¬ 
ράς, τότε αυτά θα γεωαναφερθούν και η πληροφορία 
που περιλαμβάνουν θα διανυσματοποιηθεί σε ΐ3γθΓ 
σύμφωνα με την περίπτωση 3.2. 

3.11 Τα παραπάνω θα παραδίδονται σε Έϋ ή ϋνϋ τα 
οποία θα είναι αριθμημένα και θα φέρουν τα εξής: 

Ι.Το όνομα του αναδόχου. 

II. Τον τίτλο των παραδοτέων. 

III. Τον αριθμό και το όνομα του τμήματος. 

IV. Τον αριθμό της σύμβασης. 

ν.Την ημερομηνία παραγωγής. 

VI. Τα περιεχόμενα των ηλεκτρονικών μέσων ηλεκτρο¬ 
νικά (σε μορφή αρχείου κειμένου) και σε έντυπη μορφή. 

Πέραν της παραπάνω ψηφιακής υποβολής, το Μη¬ 
τρώο του έργου θα υποβληθεί και σε έντυπη μορφή.Τα 
στοιχεία του Μητρώου του έργου αριθμημένα και ταξι¬ 
νομημένα σε φακέλους θα συνταχθούν στα Ελληνικά και 
θα υποβληθούν στη Διευθύνουσα Υπηρεσία σε τέσσερα 
(4) αντίτυπα.Τα κείμενα θα είναι δακτυλογραφημένα και 
βιβλιοδετημένα σε τεύχη. 

Άρθρο 3 

Περιγραφή και κωδικοποίηση 

ψηφιακών σχεδιαστικών αρχείων 

Τοπογραφικό Διάγραμμα 

1. Στο Τοπογραφικό Διάγραμμα στο οποίο θα εφαρ¬ 
μόζεται η οριζοντιογραφία θα είναι σε κλίμακα 1:1000. 
Ο κάνναβος του τοπογραφικού διαγράμματος θα έχει 
ορισμένη αφετηρία στο προβολικό σύστημα ΕΓΣΑ'87 ή 
στο αντίστοιχο Εθνικό Προβολικό Σύστημα που ενδεχό¬ 
μενα καθιερωθεί μελλοντικά. 

2. Η ζώνη εύρους κάλυψης του τοπογραφικού δια¬ 
γράμματος της περιοχής θα είναι εκείνη που ορίζεται 
από την εγκεκριμένη οριστική μελέτη, ή τα όρια απαλλο¬ 
τριώσεων εφόσον αυτά είναι μεγαλύτερα. Πάνω σ'αυτό 
το τοπογραφικό διάγραμμα και σε ξεχωριστά σχεδιαστι- 
κά επίπεδα (Ι3γθή θα φαίνονται οι ισοϋψείς καμπύλες, 
το τριγωνομετρικό, χωροσταθμικό, πολυγωνομετρικό 
δίκτυο καθώς και οι δρόμοι πρόσβασης. Οποιαδήποτε 
άλλη πληροφορία εμφανίζεται σε αυτό το αρχείο θα βρί¬ 
σκεται διαφοροποιημένη σε ξεχωριστά επίπεδα (ΐ3γθΓ5) 
π.χ. κάνναβος, χαρακτηριστικά στοιχεία εδάφους, υδρο- 

γραφία, γραμμές απότομης αλλαγής κλίσης (0Γθ3ΐ<Ιίηθ5) 
κ.λπ. 

3. Οι δανειοθάλαμοι, τα λατομεία και οι χώροι απόθε¬ 
σης προϊόντων εκσκαφής θα αποτυπώνονται αποσπα¬ 
σματικά ώστε να εντοπίζονται χωροταξικά μαζί με τα 
γεωμετρικά τους χαρακτηριστικά. 

Δίκτυα Κοινής Ωφέλειας 

Τα σχέδια που αφορούν τα δίκτυα των δημοσίων φο¬ 
ρέων η των ιδιωτικών εταιρειών, θα συνοδεύονται υπο¬ 
χρεωτικά με τις παρακάτω πληροφορίες σε μορφή αρ¬ 
χείων κειμένου ή υπολογιστικού φύλλου (π.χ. ΜίςΐΌ505ίΐ 
Οίίίςθ ή ϋόι-θ Οίίίςθ ή ισοδύναμο): 

1. Όνομα, διεύθυνση, αριθμό τηλεφώνου, φαξ, διεύ¬ 
θυνση θ-ιτίθίΙ του παρόχου υπηρεσίας (δημοσίου φορέα 
η ιδιωτικής εταιρείας) και όνομα αντιπροσώπου. 

2. Παρεχόμενη υπηρεσία (π.χ. Υ.Τ. 1500\/), κατηγορία 
και είδος ενσωματωμένων υλικών σύμφωνα με την κω¬ 
δικοποίηση του παρόχου υπηρεσίας (π.χ: αριθμός και 
διάμετρος καλωδίων, σωλήνων, προστασία αυτών, λε¬ 
πτομέρειες έδρασης μέγιστα και ελάχιστα διερχόμενα 
φορτία η παροχές, θέση (συντεταγμένες) μαρτύρων, 
ειδική σήμανση αναγνώρισης κ.λπ.). 

3. Σημεία αρχής και τέλους σε κάθε αλλαγή της κατεύ¬ 
θυνσης ή αλλαγή στη διατομή (π.χ. τροποποίηση από 
ένα σε δύο καλώδια στην τάφρο). 

4. Άλλες πληροφορίες σχετικά με ενδεχόμενους κινδύ¬ 
νους κατά τη διάρκεια επέμβασης σε αυτά και λεπτομέ¬ 
ρειες άλλων ειδικών προφυλάξεων. 

Απαλλοτριώσεις 

Δεδομένου ότι για τη κατασκευή του έργου, ο ανάδο- 
χος κάνει χρήση (ή εγκαθιστά) τριγωνομετρικό, πολυγω- 
νομετρικό και χωροσταθμικό δίκτυο της υπόψη περιο¬ 
χής, θα παραδίδονται διαγράμματα τριγωνομετρικού, 
πολυγωνομετρικού και χωροσταθμικού δικτύου καθώς 
και οι παρακάτω πίνακες συντεταγμένων σε μορφή αρ¬ 
χείων υπολογιστικού φύλλου (π.χ. ΜίςΐΌΒΟδίΐ Οίίίςθ ή 
ΙίόΓθ Οίίίςθ ή ισοδύναμο): 

1. Τριγωνομετρικών σημείων (ΤΒΙ.). 

2. Πολυγωνομετρικών σημείων (ΡΟΕ.). 

3. Πίνακες υψομέτρων χωροσταθμικών αφετηριών 
(ΗΟΚ.). 

Περιβάλλον 

Σ' ένα αρχείο τύπου κειμένου, θα αναφέρονται τα γεω¬ 
μετρικά χαρακτηριστικά (έκταση, σχήμα με τις απαραί¬ 
τητες διαστάσεις και βάθος) των επιφανειών που έχουν 
φυτευθεί, καθώς και πληροφορίες για το υλικό (φυτική 
γή, κηπαίο χώμα, ανδρανή) που έχουν χρησιμοποιηθεί. 

Ολα τα παραπάνω σχεδιαστικά αρχεία θα μπορούν να 
παρουσιαστούν ταυτόχρονα και σε γεωγραφική θέση επι¬ 
κάλυψης με το σχεδιαστικά αρχείο της Οριζοντιογραφίας 
στην οθόνη του Η/Υ, με τη μορφή των ΓθίθΓθηςθ ίίΙθ5. 

Άρθρο 4 

Πεδίο εφαρμογής και έναρξη ισχύος 

1. Η παρούσα απόφαση εφαρμόζεται σε όλες τις δη¬ 
μόσιες συμβάσεις έργων του ν. 4412/2016 (άνω και κάτω 
των ορίων εφαρμογής του άρθρου 5 του ν. 4412/2016). 


2. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Απριλίου 2017 
Ο Υπουργός 

ΧΡΗΣΤΟΣ ΣΠΙΡΤΖΗΣ 


Αριθμ. ΔΝΣγ/οικ. 3810 7/ΦΝ 466 (2) 

Καθορισμός «Ομάδων εργασιών» ανά κατηγο¬ 
ρία έργων για τις δημόσιες συμβάσεις έργων του 
ν. 4412/2016. 

Ο ΥΠΟΥΡΓΟΣ ΥΠΟΔΟΜΩΝ ΚΑΙ ΜΕΤΑΦΟΡΩΝ 

Έχοντας υπόψη: 

1 .Τις διατάξεις του στοιχείου (ί) της παρ. 7 του άρθρου 
53 και της παρ. 3 του αρ. 156 του ν. 4412/2016 «Δημόσιες 
Συμβάσεις Έργων, Προμηθειών και Υπηρεσιών (προσαρ¬ 
μογή στις Οδηγίες 2014/24/ΕΕ και 2014/25/ΕΕ)» όπως 
τροποποιήθηκε και ισχύει (Α' 147). 

2. Τις διατάξεις του ν. 3861/2010 «Ενίσχυση της διαφά¬ 
νειας με την υποχρεωτική ανάρτηση νόμων και πράξεων 
των κυβερνητικών, διοικητικών και αυτοδιοικητικών ορ¬ 
γάνων στο διαδίκτυο «Πρόγραμμα Διαύγεια» και άλλες 
διατάξεις» (Α' 112). 

3. Τις διατάξεις του άρθρου 90 του «Κώδικα νομοθεσί¬ 
ας για την Κυβέρνηση και τα Κυβερνητικά Όργανα», που 
κυρώθηκε με το άρθρο πρώτο του π.δ. 63/2005 (Α' 98) 
και το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού. 

4. Τις διατάξεις του π.δ. 123/2016 «Ανασύσταση του 
Υπουργείου Διοικητικής Μεταρρύθμισης και Ηλεκτρο¬ 
νικής Διακυβέρνησης, ανασύσταση του Υπουργείου 
Τουρισμού, σύσταση Υπουργείου Μεταναστευτικής 
Πολιτικής και Υπουργείου Ψηφιακής Πολιτικής, Τηλεπι¬ 
κοινωνιών και Ενημέρωσης, μετονομασία Υπουργείων 
Εσωτερικών και Διοικητικής Ανασυγκρότησης, Οικονο¬ 
μίας, Ανάπτυξης και Τουρισμού και Υποδομών, Μεταφο¬ 
ρών και Δικτύων (Α'208). 

5. Τις διατάξεις του π.δ. 125/2016 «Διορισμός Υπουρ¬ 
γών, Αναπληρωτών Υπουργών και Υφυπουργών» (Α'210). 

6. Τις διατάξεις του π.δ. 109/2014 «Οργανισμός του 
Υπουργείου Υποδομών, Μεταφορών και Δικτύων» 
(Α' 176). 

7. Τη γνωμοδότηση (πράξη 2 συνεδρίαση 27/4-10- 
2016) του Συμβουλίου Δημοσίων έργων -Τμήμα Κατα¬ 
σκευών. 

8. Τη με αριθμ. 17/2017 σύμφωνη γνώμη της Ενιαί¬ 
ας Ανεξάρτητης Αρχής Δημοσίων Συμβάσεων (άρθρο 
2 παρ. 2 περ. γ'(γγ) του ν. 4013/2011), αποφασίζουμε: 

Άρθρο 1 

Αντικείμενο -Πεδίο εφαρμογής- Ορισμός 

Οι διατάξεις της απόφασης αυτής έχουν εφαρμογή 
στη διαμόρφωση των αναλυτικών προϋπολογισμών 







Τεύχος Β' 1956/07.06.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


19805 


έργων, που εμπίπτουν στο πεδίο εφαρμογής του 
ν. 4412/2016. 

Ως «Ομάδα εργασιών» στο πλαίσιο του αναλυτικού 
Προϋπολογισμού ενός έργου, νοείται το υποσύνολο των 
εργασιών (άρθρων) του Προϋπολογισμού αυτού, για την 
κατασκευή των οποίων χρησιμοποιούνται παρόμοιος 
εξοπλισμός, προσωπικό και υλικά και θεωρείται ότι επι¬ 
δέχονται το ίδιο ποσοστό έκπτωσης στις τιμές μονάδος 
τους. Οι επί μέρους προϋπολογισμοί των Ομάδων Εργα¬ 
σιών μπορούν να είναι αναλυτικοί ή με κατ' αποκοπήν 
τίμημα. 

Άρθρο 2 

Κατηγορίες έργων 

Οι κατηγορίες έργων που αναφέρονται στο στοιχείο 
(ί) της παρ. 7 του άρθρου 53 και στην παρ. 3 του άρθρου 
156 του ν. 4412/2016, για τις ανάγκες της παρούσας, δια¬ 
μορφώνονται με βάση και την περίπτωση (7) της παρ. 1 
του άρθρου 2 του ν. 4412/2016, ως εξής: 

• Κατηγορία Έργων Οδοποιίας 

- Οδικών Έργων 

- Σιδηροδρομικών Έργων 

- Έργων Αεροδρομίων 

• Κατηγορία Λιμενικών Έργων 

• Κατηγορία Υδραυλικών Έργων 

- Υδραυλικά Έργα (πλην Χωμάτινων - Λιθόριπτων 
Φραγμάτων και Υδραυλικών Σηράγγων) 

- Χωμάτινα - Λιθόριπτα Φράγματα και Υδραυλικές 
Σήραγγες 

• Κατηγορία Οικοδομικών Έργων 

• Κατηγορία Έργων Πρασίνου. 

Άρθρο 3 

«Ομάδες εργασιών» ανά κατηγορία έργων 

Οι «Ομάδες εργασιών» ανά κατηγορία έργων για τη 
σύνταξη των Αναλυτικών Προϋπολογισμών των Αναθε- 
τουσών Αρχών και Αναθετόντων φορέων, σύμφωνα με 
το στοιχείο (ί) της παρ. 7 του άρθρου 53 και την παρ. 3 
του άρθρου 156 του ν. 4412/2016 έχουν ως εξής: 

ΚΑΤΗΓΟΡΙΑ ΕΡΓΩΝ ΟΔΟΠΟΙΙΑΣ 

«Ομάδες εργασιών» Οδικών Έργων 

Ομάδα Α: Χωματουργικά. 

Ομάδα Β:Τεχνικά έργα ανοικτής οδοποιίας (π.χ. τοίχοι 
αντιστήριξης, επενδύσεις προστασίας πρανών, σταθερο¬ 
ποίηση πρανών, οχετοί, κράσπεδα, ρείθρα, πεζοδρόμια, 
γέφυρες, φάτνες συρματοπλεγμάτων, γεωτεχνικά έργα). 

Ομάδα Γ: Υπόγεια Τεχνικά Έργα (Οδικές σήραγγες, 
φρέατα αερισμού - εκκαπνισμού, υπόγειοι θάλαμοι 
εγκαταστάσεων). 

Ομάδα Δ: Οδοστρωσία. 

Ομάδα Ε: Ασφαλτικά. 

Ομάδα ΣΤ: Σήμανση - Ασφάλεια. 

Ομάδα Ζ: Οδοφωτισμός και Ηλεκτρομηχανολογικές 
εργασίες. 

Ομάδα Η: Εργασίες πρασίνου. 

Ομάδα Ο: Λοιπά (π.χ. Κτίρια, ενόργανη παρακολούθη¬ 
ση επιχωμάτων, φυσικών ή τεχνητών πρανών και γειτο¬ 
νικών κατασκευών κ.λπ. εφόσον υπάρχουν). 


«Ομάδες εργασιών» Σιδηροδρομικών Έργων 

Ομάδα Α: Χωματουργικά. 

Ομάδα Β: Τεχνικά έργα (Ανοικτής χάραξης). 

Ομάδα Γ: Τεχνικά έργα (Υπόγεια). 

Ομάδα Δ: Οδοστρωσία - Ασφαλτικά. 

Ομάδα Ε: Σήμανση - Ασφάλεια. 

Ομάδα ΣΤ: Ηλεκτρομηχανολογικές εργασίες (που δεν 
ανήκουν στις Ομάδες I, Κ και Λ, όπως: Οδοφωτισμός και 
Φωτισμός σιδηροδρομικού δικτύου, άλλες Η/Μ εγκατα¬ 
στάσεις σηράγγων). 

Ομάδα Ζ: Εργασίες πρασίνου. 

Ομάδα Η: Λοιπά (π.χ. Κτίρια, ενόργανη παρακολούθη¬ 
ση επιχωμάτων, φυσικών ή τεχνητών πρανών και γειτο¬ 
νικών κατασκευών κ.λπ. εφόσον υπάρχουν). 

Ομάδα Θ: Σιδηροδρομικές Εργασίες. 

Ομάδα I: Ηλεκτροκίνηση. 

Ομάδα Κ: Σηματοδότηση -Τηλεδιοίκηση. 

Ομάδα Λ: Τηλεπικοινωνίες - Πληροφοριακά Συστή¬ 
ματα. 

«Ομάδες εργασιών» Έργων Αεροδρομίων 

Ομάδα Α: Προεργασίες και εργασίες υποδομών κτιρίων. 

Ομάδα Β: Σκυροδέματα, χαλικοδέματα, γαρμπιλοδέ- 
ματα, λιθοδέματα, και κονιοδέματα κτιρίων. 

Ομάδα Γ: Κατασκευές ξύλινες ή μεταλλικές. 

Ομάδα Δ: Τοιχοδομές, τοιχοπετάσματα, επιχρίσματα, 
επενδύσεις, επιστρώσεις. 

Ομάδα Ε: Η/Μ εργασίες (κτιρίων, κ.λπ. υποδομών α/δ). 

Ομάδα ΣΤ: Εξοπλισμός λειτουργίας α/δ. 

Ομάδα Ζ: Χωματουργικά πεδίου ελιγμών, οδικού δι¬ 
κτύου και περιβάλλοντα χώρου α/δ. 

Ομάδα Η: Τεχνικά έργα πεδίου ελιγμών, οδικού δικτύ¬ 
ου και περιβάλλοντα χώρου α/δ. 

Ομάδα Θ: Επιστρώσεις πεδίου ελιγμών, οδικού δικτύου 
και περιβάλλοντα χώρου α/δ. 

Ομάδα I: Έργα πρασίνου. 

ΚΑΤΗΓΟΡΙΑ ΛΙΜΕΝΙΚΩΝ ΕΡΓΩΝ 
«Ομάδες εργασιών» Λιμενικών Έργων 

Ομάδα Α: Καθαιρέσεις, Βυθοκορήσεις, Επιχώσεις. 

Ομάδα Β: Λιθορριπές - Φυσικοί ογκόλιθοι. 

Ομάδα Γ: Σκυροδέματα. 

Ομάδα Δ: Τεχνικά εξαρτήματα. 

Ομάδα Ε: Πλωτοί προβλήτες. 

Ομάδα ΣΤ: Ηλεκτρομηχανολογικές εργασίες. 

ΚΑΤΗΓΟΡΙΑ ΥΔΡΑΥΛΙΚΩΝ ΕΡΓΩΝ 
«Ομάδες εργασιών» Υδραυλικών Έργων 
(πλην Χωμάτινων - Λιθόριπτων Φραγμάτων και 
Υδραυλικών Σηράγγων) 

Ομάδα Α: Χωματουργικά, Αντιμετώπιση υδάτων, 
Αντιστηρίξεις, Έργα προστασίας κοίτης και πρανών, 
Σήμανση-Ασφάλεια, Εργασίες οδοποιίας, Λοιπές προ¬ 
στατευτικές κατασκευές, Εργασίες πρασίνου και περι¬ 
βαλλοντικών αποκαταστάσεων. 

Ομάδα Β: Κατασκευές από σκυρόδεμα, Στεγανο¬ 
ποιήσεις - Αρμοί, Οικοδομικές εργασίες, Λοιπές ερ¬ 
γασίες. 

Ομάδα Γ: Μεταλλικά στοιχεία και κατασκευές, Σωληνώ¬ 
σεις - Δίκτυα, Συσκευές δικτύων σωληνώσεων, Εργασίες 
υδρογεωτρήσεων, Εργασίες επισκευών, συντηρήσεων, 
λοιπών κατασκευών δικτύων (οδικών, κ.λπ.). 

Ομάδα Δ: Εγκαταστάσεις επεξεργασίας λυμάτων 
(έργα Πολ. Μηχ. και Η/Μ), Εγκαταστάσεις επεξεργασίας 
νερού(έργα Πολ. Μηχ. και Η/Μ), Στεγανοποιήσεις λιμνο- 
δεξαμενών-ΧΥΤΑ, Εγκαταστάσεις αντλιοστασίων (έργα 
Πολ. Μηχ. και Η/Μ). 

Ομάδα Ε: Ηλεκτρομηχανολογικές εργασίες, Επικοινω- 
νιακά συστήματα, Τηλεδιοίκηση, φωτιστικές εργασίες. 

«Ομάδες εργασιών» Έργων Χωμάτινων - 
Λιθόριπτων Φραγμάτων και Υδραυλικών 
Σηράγγων 

Ομάδα Α: Χωματουργικά, Αντιμετώπιση υδάτων, Αντι¬ 
στηρίξεις, Έργα προστασίας κοίτης και πρανών, Σήμαν¬ 
ση - Ασφάλεια, Εργασίες οδοποιίας, Λοιπές προστατευ¬ 
τικές κατασκευές. 

Ομάδα Β: Σκυροδέματα - Ειδικές απαιτήσεις σκυροδέ¬ 
ματος και εντοιχιζόμενα τεμάχια, Οικοδομικές εργασίες. 

Ομάδα Γ: Διάνοιξη και αρχική υποστήριξη σηράγγων, 
Διατρήσεις -Τσιμεντενέσεις και αποστραγγίσεις φραγ¬ 
μάτων και σηράγγων, Τελικές επενδύσεις σηράγγων, 
Σωληνώσεις - Δίκτυα. 

Ομάδα Δ: Ανάχωμα φράγματος. 

Ομάδα Ε: Παρακολούθηση φραγμάτων και σηράγγων 
(Όργανα, Συσκευές, Υλοποίηση προγράμματος παρα¬ 
κολούθησης). 

Ομάδα ΣΤ: Ηλεκρομηχανολογικές εργασίες, Επικοινω- 
νιακά Συστήματα,Τηλεδιοίκηση, Φωτιστικές εργασίες. 

ΚΑΤΗΓΟΡΙΑ ΟΙΚΟΔΟΜΙΚΩΝ ΕΡΓΩΝ 
«Ομάδες εργασιών» Οικοδομικών Έργων 

Ομάδα Α: Χωματουργικά, καθαιρέσεις. 

Ομάδα Β: Σκυροδέματα, χαλικοδέματα, γαρμπιλοδέ- 
ματα, λιθοδέματα, και κονιοδέματα. 

Ομάδα Γ: Τοιχοδομές, τοιχοπετάσματα, επιχρίσματα. 

Ομάδα Δ: Ηλεκτρομηχανολογικές εργασίες. 

Ομάδα Ε: Επενδύσεις, επιστρώσεις. 

Ομάδα ΣΤ: Κατασκευές ξύλινες ή μεταλλικές. 

Ομάδα Ζ: Λοιπά, τελειώματα. 

ΚΑΤΗΓΟΡΙΑ ΕΡΓΩΝ ΠΡΑΣΙΝΟΥ 
«Ομάδες εργασιών» Έργων Πρασίνου 

Ομάδα Α: Χωματουργικές εργασίες. 

Ομάδα Β: Τεχνικές εργασίες. 

Ομάδα Γ: Προετοιμασία χώρων εγκατάστασης πρα¬ 
σίνου. 

Ομάδα Δ: Φυτικό υλικό. 

Ομάδα Ε: Εγκατάσταση πρασίνου. 

Ομάδα ΣΤ: Συντήρηση πρασίνου. 

Ομάδα Ζ: Διάφορες εργασίες. 

Άρθρο 4 
Ειδικά θέματα 

1. Οταν το φυσικό αντικείμενο του δημοπρατούμενου 
έργου περιλαμβάνει εργασίες που ανήκουν σε μία μόνο 
από τις ανωτέρω αναφερόμενες ομάδες, τότε οι εργασίες 


του προϋπολογισμού του έργου θα ομαδοποιούνται σε 
δύο υποομάδες, οι οποίες θα θεωρούνται ως «Ομάδες 
εργασιών» σε περίπτωση που κατά την υλοποίηση του 
έργου απαιτηθεί η χρησιμοποίηση της δυνατότητας των 
«επι-έλασσον» δαπανών. 

2. Στα σύνθετα έργα, δηλαδή έργα που αναφέρονται 
σε περισσότερες από μία κατηγορίες, επιτρέπεται η χρη¬ 
σιμοποίηση ομάδων από τις σχετικές κατηγορίες. 

3. Εάν υπάρχουν στον προϋπολογισμό και κονδύλια 
που δεν αντιστοιχούν στον ορισμό των περιπτώσεων (6) 
και (7)τηςπαρ. 1 του άρθρου 2 του ν. 4412/2016, αυτά θα 
συγκεντρώνονται σε διακριτή ομάδα, εφαρμοζομένων 
των διατάξεων του άρθρου 4 του ιδίου νόμου. 

Άρθρο 5 

Έναρξη ισχύος 

1. Η ισχύς της απόφασης αυτής αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Αθήνα, 22 Μαρτίου 2017 

Ο Υπουργός 

ΧΡΗΣΤΟΣ ΣΠΙΡΤΖΗΣ 


Αριθμ. 2811.17-1/3825 0/2017 (3) 

Καθορισμός εισφοράς για τη συμμετοχή της Ελ¬ 
λάδος στη συμφωνία για το δορυφορικό σύστη¬ 
μα έρευνας και διάσωσης Έ05ΡΑ5 -5ΑΚ5ΑΤ για 
το έτος 2017. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΝΑΥΤΙΛΙΑΣ 
ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ 

Έχοντας υπόψη: 

Ι.Τις διατάξεις: 

α) του άρθρου 3 του ν. 2013/1992 «Αποδοχή τροπο¬ 
ποιήσεων του Κεφαλαίου I του Παραρτήματος της διε¬ 
θνούς σύμβασης «περί ασφαλείας της ανθρώπινης ζωής 
εν θαλασσή, 1974» και άλλες διατάξεις» (Α' 28), 
β) της περίπτωσης κζ της παραγράφου 1 του άρθρου 
11 του ν. 3922/2011 «Σύσταση Αρχηγείου Λιμενικού Σώ¬ 
ματος - Ελληνικής Ακτοφυλακής και άλλες διατάξεις» 
(Α'35), 

γ) του ν. 4150/2013 «Ανασυγκρότηση του Υπουργείου 
Ναυτιλίας και Αιγαίου και άλλες διατάξεις» (Α' 102), 
δ) της περίπτωσης ιβ του άρθρου 20 του ν. 4270/2014 
«Αρχές δημοσιονομικής διαχείρισης και εποπτείας (εν¬ 
σωμάτωση της Οδηγίας 2011 /85/ΕΕ)-δημόσιο λογιστικό 
και άλλες διατάξεις» (Α' 143), όπως τροποποιήθηκε και 
ισχύει, 

ε) του ν. 4444/2016 «Κύρωση του Κρατικού Προϋπο¬ 
λογισμού οικονομικού έτους 2017» (Α' 234), 
στ) του άρθρου 90 του «Κώδικα Νομοθεσίας για την 
Κυβέρνηση και τα Κυβερνητικά Όργανα» που κυρώθηκε 
με το άρθρο πρώτο του π.δ. 63/2005 (Α' 98), 
ζ) του π.δ. 80/2016 «Ανάληψη υποχρεώσεων από τους 
διατάκτες» (Α' 145), 

η) του π.δ. 103/2014 «Οργανισμός Υπουργείου Ναυ¬ 
τιλίας και Αιγαίου» (ΑΊ70) όπως τροποποιήθηκε με την 
Αριθμ. 2800.0/2745/2017 κοινή υπουργική απόφαση 
«Αναδιοργάνωση...του ν. 4438/2016 (Α' 220)» (Β' 120), 
θ) του άρθρου 2 του π.δ. 70/2015 «Ανασύσταση των 
Υπουργείων Πολιτισμού και Αθλητισμού... και Τουρι¬ 
σμού» (Α' 114), 

ι) του π.δ. 125/2016 «Διορισμός Υπουργών, Αναπλη¬ 
ρωτών Υπουργών και Υφυπουργών» (Α' 210), 
ια) της αριθμ. Υ29/08-10-2015 απόφασης Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Οικονομικών Γεώργιο Χουλιαράκη» (Β' 2168). 

2. Το αριθ. πρωτ. 2800.1/21150/2017/20-03-2017 Ει¬ 
σηγητικό Σημείωμα ΥΝΑΝΠ/ΓΔΟΥ. 

3. Την αριθ. πρωτ.: 2811.23/18618/2017/13-03-2017 
απόφαση Ανάληψης Υποχρέωσης ΥΝΑΝΠ/ΓΔΟΥ/ Γρ. 
Α.Α.Υ. (Α/Α: 21471 Βιβλίου Εγκρίσεων και Εντολών Πλη¬ 
ρωμής ΓΔΟΥ/ΥΝΑΝΠ), (ΑΔΑ: 60ΩΚ4653ΠΩ-Ι16). 

4. Το αριθ. πρωτ. 2811.17/980/2017/05-01 -2017 ΦΕΣ 
ΔΕΠΙΧ με τη συνημμένη σ'αυτό επιστολή εκπροσώπου 
(Ι05ΡΑ5 5ΑΒ5ΑΤ, από την οποία προκύπτει το ύψος της 
εισφοράς της Ελλάδος για το έτος 2017. 

5. Το γεγονός ότι από τις διατάξεις της παρούσας προ- 
καλείται δαπάνη σε βάρος του κρατικού προϋπολογι¬ 


σμού ύψους τριάντα πέντε χιλιάδων ευρώ (35.000,00€) 
περίπου για το τρέχον οικονομικό έτος, η οποία θα αντι¬ 
μετωπιστεί από τις πιστώσεις του Υπουργείου Ναυτιλίας 
και Νησιωτικής Πολιτικής ΚΑΕ 41/140/2616 «Επιχορηγή¬ 
σεις, εισφορές και συνδρομές σε λοιπούς διεθνείς οργα¬ 
νισμούς», αποφασίζουμε: 

1. Για το έτος 2017, η εισφορά για τη συμμετοχή της 
Ελλάδος στη Συμφωνία για το Δορυφορικό Σύστημα 
Έρευνας και Διάσωσης (005ΡΑ5-5ΑΚ5ΑΤ) καθορίζεται σε 
τριάντα επτά χιλιάδες πεντακόσια σαράντα (37.540,00) 
δολάρια ΗΠΑ, περίπου, μετατρεπόμενο, καθ' υπολογι¬ 
σμό, στο συνολικό ποσό των τριάντα πέντε χιλιάδων 
ευρώ (35.000,00€). 

2. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 26 Μάίου 2017 

Οι Υπουργοί 

Αναπληρωτής Ναυτιλίας και 

Υπουργός Οικονομικών Νησιωτικής Πολιτικής 

ΓΕΩΡΓΙΟΣ ΧΟΥΛΙΑΡΑΚΗΣ ΠΑΝΑΓΙΩΤΗΣ ΚΟΥΡΟΥΜΠΛΗΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) \Λ/θΐ3(Τΐ35ΐθΐ'.θΙ@θ1.9 | · 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ.9 ι ' 


























